text: اس موقع پر اجتماع سے خطاب کرتے ہوئے ، جس میں تقریباً 450 مندوبین طلبا، اساتذہ اور والدین شامل تھے، جناب کشواہا نے کہا کہ یہ طلبا ابھی عمر کے جس دور میں ہیں وہ مسرت اور بے فکری کا دور ہے اور انہیں صرف اپنا فرض پورا کرنا ہے، کوئی تناؤ نہیں ہے۔ وزیر موصوف نے امید ظاہر کی ان طلبا کی زندگی ایسی ہی بے فکری کے انداز میں ہمیشہ رہے گی۔ انھوں نے مزید کہا کہ یہ تبھی ممکن ہے جب صحت مند جسم میں، صحت مند دماغ موجود ہو۔ اگر جسم متحرک ہے، فعال ہے تو دماغ بھی پرسکون رہتاہے۔ اور یوگا دونوں کے مابین توازن قائم کرتا ہے۔